தி.ஜானகிராமனை வாசித்து பல மாதங்கள் ஆகிவிட்டன. இரண்டு நாவல்களும் ஒரு சிறுகதை தொகுப்பு மட்டுமே வாசித்திருக்கிறேன். அவருடைய சிறுகதைகள் கொடுத்த தாக்கம் இன்றும் நினைவிலிருக்கிறது. நாவல் போன்ற பெருந்திடலில் அநாயாசமாக சொற்களில் உலவும் தி.ஜா சிறுகதைகளில் பெரும் பாதிப்புகளை என் வாசிப்பில் ஏற்படுத்தவில்லை என்றே உணர்ந்திருந்தேன். இதை அவ்வபோது அசை போடும் போதெல்லாம் தி.ஜாவின் சிறுகதைகளை மீண்டும் வாசிக்க வேண்டும் எனும் எச்சரிக்கை(ஆவல்) மணி ஒலித்துக் கொண்டேயிருக்கிறது. இந்நிலையில் அவருடைய குறுநாவல் தொகுப்பை வாசிக்க எடுத்தேன்.